De seneste fire år har Nordjysk Elhandel været hovedsponsor for Aalborg Håndbold, og det samarbejde fortsætter også i den kommende sæson. - Nordjysk Elhandel er en aktiv og spændende samarbejdspartner for os, og vi ser frem til at fortsætte og udbygge samarbejdet. Vi har haft mange spændende og positive oplevelser sammen med Nordjysk Elhandel, og vi ser også forlængelsen af aftalen som et udtryk for tilfredshed fra begge parter, siger direktør i Aalborg Håndbold, Jan Larsen. Direktøren for Nordjysk Elhandel har store forventninger til det nordjyske håndboldhold. - Vi har oplevet, at interessen for herrehåndbolden i Danmark er steget markant i de år, vi har været hovedsponsor. I Nordjysk Elhandel har vi allerede en gang prøvet af tage Danmarksmesterskabet til Aalborg, og vi tror fuldt og fast på, at Aalborg Håndbold i den kommende sæson har holdet til at spille med om medaljerne i ligaen, siger Bo Lynge Rydahl, der er administrerende direktør i Nordjysk Elhandel.

Referat:
Aalborg Håndbold og Nordjysk Elhandel fortsætter deres samarbejde i den kommende sæson.